คุณคะ หนูเจ็บกระดูกหน้าอกมาเป็นปีแล้วค่ะ ไม่รู้ว่าเกิดจากกรดไหลย้อนหรือเปล่าคะ หนูเป็นกรดไหลย้อนอยู่แล้ว และหนูกลัวเป็นมะเร็งหลอดอาหารมากเลยค่ะ จะเสี่ยงไหมคะ
สวัสดีครับ Laowttanarasameeอาการกรดไหลย้อนจะทำให้มีอาการแสบร้อนหน้าอก เรอเปรี้ยว และแน่นบริเวณหน้าได้ครับ กระนั้น อาการเจ็บบริเวณอกก็ยังมีได้อีกหลายสาเหตุครับ เช่น1. โรคหัวใจ ในกรณีมักมีอาการเฉียบพลัน เจ็บหน้าอกมาก และหายใจไม่สะดวก (ในกรณีเป็นมานานแล้ว จึงยังไม่ค่อยเหมือนเท่าไรครับ)2. โรคกรดไหลย้อน ดังที่กล่าวมา3. กล้ามเนื้ออกอักเสบ ซึ่งอาจจะเกิดจากกระแทก หรือ การเล่นกีฬา4. เนื้อเยื่อกระดูกอ่อนบริเวณอกอักเสบ5. โรคติดเชื้ออื่นๆ เช่นเยื่อหุ้มหัวใจอักเสบสำหรับโรคมะเร็งหลอดอาหารนั้นมักจะมาด้วยอาการกลืนลำบาก และน้ำหนักลดโดยไม่ทราบสาเหตุมากกว่าครับ จึงยังไม่ต้องเป็นกังวลมากนะครับอย่างไรก็ดี หากยังมีอาการปวดตรงหน้าอกเรื้อรัง หรือ เป็นมากขึ้น แนะนำให้พบอายุรแพทย์เพื่อทำการตรวจวินิจฉัยและรักษาต่อไปดีกว่าครับ